**ГРАД УЖИЦЕ**

**ГРАДСКА УПРАВА ЗА ИНСПЕКЦИЈСКЕ ПОСЛОВЕ И КОМУНАЛНУ МИЛИЦИЈУ**

**Комисија за утврђивање штете на породичним стамбеним објектима**

**Ужице, Димитрија Туцовића бр.52**

 **ПРИЈАВА ШТЕТЕ ПО ЈАВНОМ ПОЗИВУ\***

 Пријављујем штету на породичном стамбеном објекту у мом власништву у коме сам стално настањен/а.

**ПОДАЦИ О ПОДНОСИОЦУ ПРИЈАВЕ**

|  |  |
| --- | --- |
| Име и презиме  |  |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ЈМБГ  |  |  |  |  |  |  |  |  |  |  |  |  |  |

|  |  |
| --- | --- |
| Место и адреса становања |  |

**ПОДАЦИ О ОШТЕЋЕНОМ ПОРОДИЧНОМ СТАМБЕНОМ ОБЈЕКТУ**

|  |  |
| --- | --- |
| Место и адреса објекта: |  |

|  |  |  |  |
| --- | --- | --- | --- |
| Број катастарске парцеле: |  | КО  |  |

|  |  |
| --- | --- |
| Месна заједница: |  |

|  |  |  |
| --- | --- | --- |
| Датум настанка штете  |  | године |

|  |  |
| --- | --- |
| Узрок настанка штете: |  |

Дошло је до следећих оштећења на породичном стамбеном објекту (заокружити):

1. Кровни покривач 2. Фасада 3. Прозори и врата 4. Зидови 5. Темељи

6. Остало: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| У Ужицу, дана |  | године |

|  |  |  |
| --- | --- | --- |
| **Уз пријаву достављам следећу документацију\*:**1. Фотокопију личне карте2. Поседовни лист за објекат3. Остала документа:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | **ПОДНОСИЛАЦ ЗАХТЕВА** |
| (Име и презиме) |
| (Телефон за контакт)  |
| (Потпис) |

\*Пријаву треба да поднесу власници објеката укључујући и оне који су већ пријавили штету преко месне заједнице или Градском штабу за ванредне ситуације.

**ИНФОРМАЦИЈА У ВЕЗИ СА ПОСТУПКОМ ДОДЕЛЕ ДРЖАВНЕ ПОМОЋИ**

**I**

Влада Републике Србије прогласила је за елементарну непогоду јак олујни ветар, град и кишу проузроковану климатским променама, којa je у јулу 2023. године захватилa део територије Републике Србије укључујући и део територије града Ужица .

На основу Закона о обнови након елементарне и друге непогоде ("Службени гласник РС", бр.112/2015), Влада је усвојила Уредбу о утврђивању Државног програма помоћи и обнове оштећених породичних стамбених објеката у својини грађана услед дејства јаког олујног ветра, града и кише у току јула 2023. године ("Службени гласник РС", бр.33/2023) којим је предвиђена мера доделе бесповредних новчаних средстава у циљу обнове оштећених породичних стамбених објеката и то:

1) за прву категорију оштећења – 50.000,00 динара;

2) за другу категорију оштећења – 100.000,00 динара;

3) за трећу категорију оштећења – 150.000,00 динара;

4) за четврту категорију оштећења – 250.000,00 динара;

5) за пету категорију оштећења – 350.000,00 динара.

Материјална штета, у смислу закона, подразумева физичко оштећење или уништење непокретних или покретних ствари на територији Републике Србије у својини грађана односно привредног субјекта, а које је настало као непосредна последица елементарне и друге непогоде.(члан 2. Закона).

Поступак за пружање помоћи покреће се пријавом штете у складу са Законом о обнови након елементарне и друге непогоде („Службени гласник РС”, број 112/15 – у даљем тексту: Закон).

Поступак којим се утврђује право на помоћ води се у складу са одредбама закона којим се уређује општи управни поступак, уколико законом није другачије одређено.

Јединица локалне самоуправе без одлагања образује потребан број комисија које врше процену штете настале након елементарне и друге непогоде на породичним стамбеним објектима у својини грађана, у складу са Упутством о јединственој методологији за процену штете од елементарних непогода.

Јединица локалне самоуправе без одлагања, а најкасније у року од 15 дана од дана проглашења престанка елементарне непогоде, позива грађане да пријаве насталу штету у року који не може бити краћи од 15 дана ни дужи од 60 дана од дана објављивања позива.

Министарство за јавна улагања (у даљем тексту: Министарство) врши верификацију процене штете, коју су извршиле комисије које је образовала јединица локалне самоуправе, у складу са Законом.

По пријави штете, извршеном утврђивању, процени и верификацији штете орган јединице локалне самоуправе наставља поступак за утврђивање права на државну помоћ, позивом странци да се изјасни о верификованом записнику о процени штете и другим релевантним околностима од значаја за утврђивање права на државну помоћ.

Уколико се странка која је уредно позвана не одазове позиву, а не оправда свој изостанак, сматраће се да је сагласна са верификованим записником.

Првостепено решење о праву на помоћ, по спроведеном поступку, применом критеријума и мерила из овог државног програма помоћи и обнове, доноси надлежни орган јединице локалне самоуправе и доставља га подносиоцу захтева.

Јединица локалне самоуправе доставља решење и Министарству, као и органу надлежном за правну заштиту имовинских права и интереса Републике Србије, електронским путем, са свим списима предмета.

Против првостепеног решења може се изјавити жалба Комисији за утврђивање штете од елементарних непогода која доноси коначно решење.

Приликом одлучивања о праву на помоћ грађанима, надлежни органи ће узети у обзир услове прописане Законом, који морају бити кумулативно испуњени, и то:

1) да је настала штета непосредна последица елементарне и друге непогоде;

2) да је штета пријављена у складу са законом;

3) да је штету претрпело лице из члана 1. Закона;

4) да је оштећена или уништена ствар која служи и неопходна је за задовољење основних животних потреба те је као таква била у свакодневној или редовној употреби;

5) да је ствар чувана са пажњом и на прописан начин као и да су предузете све мере ради смањења ризика од елементарне и друге непогоде;

6) да су испуњени други услови у складу са Законом.

**II**

**Опис категорија оштећења према Упутству о јединственој методологији за процену штете од елементарних непогода ("Сл. Лист СФРЈ", бр. 27/87)**

***Прва категорија***

Првој категорији припадају зграде са мањим оштећењем кровног покривача, опшава, малтера, стакла и димњака.

Под мањим оштећењем подразумева се оштећење мањих површина кровног покривача; појаве мањих пукотина на омалтерисаним површинама – делимично опао малтер; делимично попуцала стакла и оштећен димњак.

Код поплава, у прву категорију би се уврстиле зграде са мањим оштећењем, а које су под водом биле 24 h. Под мањим оштећењем подразумевају се мања оштећења малтера, столарије и стакла, као и подне облоге.

***Друга категорија***

Овде спадају зграде које су знатно оштећене. Под знатнијим оштећењем подразумева се: оштећење веће површине кровног покривача, опшивача, стакла, рушење димњака и појава знатнијих површина испуцалог и опалог малтера са зидова и таваница, као и појава мањих пукотина у носећим зидовима и многих пукотина у преградним зидовима.

***Трећа категорија***

Обухвата зграде са већим оштећењем кровне конструкције (код косих кровова), зидова, испуне, калканских (забатних) зидова, назитка, венаца и преградних зидова и столарије.

Под већим оштећењем подразумева се веће оштећење, односно деформисање носећих елемената кровне конструкције (вешаљке, столице, рожњаче и рогови), мање пукотине у армираним бетонским стубовима, веће рушење појединих преградних зидова, назитка, венаца и појава већих пукотина на наведеним деловима зграде; веће оштећење појединих делова столарије и деформисање положаја столарије.

У категорију зграда оштећених поплавом могу се сврстати зграде са већим оштећењем које су под водом биле 24 h или дуже. Под већим оштећењем подразмева се оштећење фасаде зграде, веће деформације столарије, испуцао и опао малтер са зидова и таваница, оштећење зидова у тренутку наиласка бујице, као и разна оштећења инсталација.

***Четврта категорија***

Овде спадају зграде са обимнијим оштећењем стубова и кровне конструкције (код косих кровова), зидова испуне и преградних зидова, као и инсталација.

Под обимнијим оштећењем стубова подразумевају се бројне пукотине, а код кровне конструкције подразумева се рушење појединих њених делова, односно њено изразито деформисање.

Под обимнијим оштећењем зидова испуне и преградних зидова подразумева се делимично рушење већег броја тих зидова, рушење и велике деформације.

Под оштећењем инсталација подразумева се оштећење које онемогућава функционисање инсталације услед кварова насталих као последица земљотреса.

***Пета категорија***

Овде спадају зграде код којих је дошло до оштећења или деформација појединих конструктивних елемената, уз појаву оштећења из претходне категорије, као и оштећења инсталација.

Под појмом оштећења конструктивних елемената подразумева се оштећење или деформација носеће конструкције појединих стубова са дијагоналним пукотинама, пукотине на чворовима конструкција и друга оштећења конструкција која се могу санирати.

Појаве наведених оштећења односе се и на вертикалне комуникације (степеништа и лифтови).

***Шеста категорија***

Овде спадају зграде којима је разорен конструктивни систем или су порушене.

Под разореним системом масивних конструкција подразумева се оштећење свих носећих зидова у појединим етажама и њихово делимично рушење. Овде спадају и мање зграде изграђене од материјала који се не сматра масивном конструкцијом (зидови без малтера, ћерпич и сл.).